b'\n_START_ARTICLE_\nEvro\n_START_SECTION_\nEvro in euro\n_START_PARAGRAPH_\nFinan\xc4\x8dni ministri Evropske unije so se na sestanku 10. septembra 2004 v Scheveningnu dogovorili, da se v finan\xc4\x8dnem prometu ne uporablja zapis valute, ki upo\xc5\xa1teva nacionalne jezikovne posebnosti (v sloven\xc5\xa1\xc4\x8dini \xc2\xbbevro\xc2\xab, v litvan\xc5\xa1\xc4\x8dini \xc2\xbbeuras\xc2\xab, v latvij\xc5\xa1\xc4\x8dini \xc2\xbbeiro\xc2\xab, v mad\xc5\xbear\xc5\xa1\xc4\x8dini \xc2\xbbeur\xc3\xb3\xc2\xab\xc2\xa0in v malte\xc5\xa1\xc4\x8dini \xc2\xbbewro\xc2\xab), temve\xc4\x8d enoten zapis \xc2\xbbeuro\xc2\xab. Izjemi sta Gr\xc4\x8dija in Ciper, ki ne uporabljata latinice in je dovoljen zapis \xc2\xbb\xce\xb5\xcf\x85\xcf\x81\xcf\x8e\xc2\xab.\n_START_SECTION_\nUvedba evra v Sloveniji\n_START_PARAGRAPH_\nSlovenija je evro uvedla 1. januarja 2007, po tem ko je izpolnila konvergen\xc4\x8dne kriterije. Odlo\xc4\x8ditev o vstopu Slovenije v obmo\xc4\x8dje evra pa so potrdile tudi evropske institucije ter dr\xc5\xbeave \xc4\x8dlanice. Uvedba je potekala po na\xc4\x8dinu t. i. \xc2\xbbvelikega poka\xc2\xab\xc2\xa0- dvojni obtok evro gotovine in tolarjev je trajal 14 dni._NEWLINE_Dvojno ozna\xc4\x8devanje cen se je pri\xc4\x8delo 1. marca 2006 in je trajalo do 30. junija 2007. Do dolo\xc4\x8ditve te\xc4\x8daja menjave se je uporabljal centralni paritetni te\xc4\x8daj Banke Slovenije, po katerem je bil 1\xe2\x82\xac vreden 239,640 SIT. Te\xc4\x8daj zamenjave so dolo\xc4\x8dili 11. julija 2006, ostal pa je enak paritetnemu.'